
[bookmark: bookmark0][bookmark: bookmark1][bookmark: bookmark2]"СПЕЦИАЛИЗИРАНА БОЛНИЦА ЗА РЕХАБИЛИТАЦИЯ -
МАРИКОСТИНОВО” ЕООД
с. Марикостиново, област Благоевград, община Петрич, п.к. 2870
тел. 07426/2334
www.sbr-marikostinovo.com, e-mail: sbrmarikostinovo@abv.bg
[bookmark: bookmark3][bookmark: bookmark4][bookmark: bookmark5]ПОКАНА
 за набиране оферти за възлагане на обществена поръчка
под стойностния праг на чл.20, ал.4, т. 3 от ЗОП
[bookmark: bookmark8][bookmark: bookmark6][bookmark: bookmark7][bookmark: bookmark9]	Управителят на „Специализирана Болница за рехабилитация - Марикостиново” ЕООД, с. Марикостиново, на основание Заповед № 262/29.09.2021 г., в качеството си на възложител по чл. 5, ал. 2, т. 16 от ЗОП открива възлагането на поръчка на стойност по чл. 20, ал. 4, т. 3 от ЗОП с предмет: «Избор на регистриран одитор, който да извърши задължителна одиторска проверка и заверка на годишния финансов отчет на „Специализирана Болница за рехабилитация - Марикостиново” ЕООД с.Марикостиново за 2021 година, в съответствие със Закона за независимия финансов одит»
	1.Описание и изисквания към обекта на поръчката:
 Обект на поръчката е следната услуга: задължителна одиторска проверка и заверка на годишния финансов отчет на „Специализирана Болница за рехабилитация - Марикостиново” ЕООД, с.Марикостиново	за	2021 година,	по Националните счетоводни стандарти, в съответствие със Закона за независимия финансов одит.
Участниците трябва да са регистрирани одитори по смисъла на § 1, т. 36 от Допълнителните разпоредби на Закона за независимия финансов одит. Участникът може да бъде физическо лице или одиторско дружество, вписано в регистъра на регистрираните одитори по чл.20 от Закона за независимия финансов одит.

	Максимална прогнозна стойност за изпълнение на услугата: 2000 лв. без включен ДДС или 2400 лева с включен ДДС. 
	Източник на финансиране – от бюджета на лечебното заведение. 

[bookmark: bookmark10] 	2.Срок за изпълнение: Срокът за изпълнение на одита е до 30.04.2022г.

[bookmark: bookmark13][bookmark: bookmark11][bookmark: bookmark12][bookmark: bookmark14]	3. Изисквания към участниците:
· [bookmark: bookmark15]Участниците да представят копие от диплом за правоспособност на дипломиран експерт - счетоводител/дипломиран одитор.
· Участниците – одиторски дружества следва да удостоверят с документи вписването им в регистъра по чл.20 от Закона за независим финансов одит.
· Участникът лично или като част от екипа на одиторско дружество  не е извършвал задължителен финансов одит на финансов отчет на Възложителя в продължение на повече от три поредни години, предхождащи годината на възлагането на поръчката.
4. [bookmark: bookmark18][bookmark: bookmark16][bookmark: bookmark17][bookmark: bookmark19]Изисквания към определяне на цената, начина и срока на плащане:
· [bookmark: bookmark20]Участниците посочват във финансовото предложение цена за услугата без включен ДДС;
· [bookmark: bookmark21]Посочената цена трябва да включват всички разходи по изпълнение на услугата;
· [bookmark: bookmark22]Начин и срок на плащане - по банкова сметка на Изпълнителя, 50 % авансово при сключване на договора и останалите 50% при приключване на независимият финансов одит и подписан от двете страни Приемо-предавателен протокол, издаден одиторски доклад и надлежно издадена фактура от страна на изпълнителя.

5. [bookmark: bookmark25][bookmark: bookmark23][bookmark: bookmark24][bookmark: bookmark26]Общи изисквания при изготвяне и представяне на предложенията:
· [bookmark: bookmark27]Всички предложения се представят на български език, без зачерквания и поправки. Документ, чийто оригинал е на чужд език, се представя и в официален превод на български език;
· [bookmark: bookmark28]Всички представени документи следва да бъдат подписани и подпечатани от участника, а всички страници трябва да бъдат номерирани;
· [bookmark: bookmark29]Всички представени документи, които не са оригинални следва да бъдат подписани, подпечатани и заверени с "Вярно с оригинала", а в случаите когато участникът представя документ, чийто оригинал не притежава, същият следва да бъде заверен с "Вярно с копието, притежавано от	"
6. [bookmark: bookmark32][bookmark: bookmark33]Критерий за възлагане: „Най - ниска цена”.

7. [bookmark: bookmark34][bookmark: bookmark30][bookmark: bookmark31][bookmark: bookmark35]Офертата трябва да съдържа:
· [bookmark: bookmark36]Списък на документите, съдържащи се в офертата;
· [bookmark: bookmark37]Представяне на участника - попълнен и подписан образец (Приложение № 1), с посочване на идентификационен номер по ДДС или друг идентификационен номер, както и пощенски адрес, включително електронен, за кореспонденция при провеждането на обществената поръчка;
· [bookmark: bookmark38]Декларация за обстоятелствата по чл. 54, ал. 1 т. 3-6 от ЗОП (Приложение 2)
· [bookmark: bookmark39]Декларация за обстоятелствата по чл. 54, ал. 1 т. 1,2 и 7 от ЗОП (Приложение 3)
· [bookmark: bookmark40]Декларация за действителен собственик (Приложение 4)
· [bookmark: bookmark41]Заверено копие от диплом за правоспособност на дипломиран експерт - счетоводител/дипломиран одитор 
· Документ, удостоверяващ вписването в регистъра на регистрираните одитори по чл.20 от Закона за независимия финансов одит.
· [bookmark: bookmark42]Ценово предложение.
Оферти, несъдъращи всички изискуеми документи няма да се разглеждат.
8. [bookmark: bookmark43][bookmark: bookmark46][bookmark: bookmark44][bookmark: bookmark45][bookmark: bookmark47]Срок на валидност на офертите: 30 (тридесет) календарни дни считано от крайния срок за подаване на оферти.
9. Краен срок за представяне на офертите - до 15,30 часа на13.10.2021 г.
[bookmark: bookmark48]Офертите се подават в деловодството на болницата на адреса на управление в с.Марикостиново, пощенски код 2870, обл.Благоевград, общ.Петрич, до настъпване крайния срок за представяне на оферти, всеки работен ден от понеделник до петък от 09:30 до 12:00 и от 13:00 до 15:30 часа. Върху плика да се посочи предмета на поръчката, адрес за кореспонденция, телефон и по възможност електронен адрес.
Оферти получени след крайния срок няма да се разглеждат.
10. Дата и час на отваряне на офертите: 14.10.2021 г. в 10:00 часа.

с.Марикостиново
						Управител 
на „СБР Марикостиново” ЕООД
Анна Смилянова
 (подпис заличен на основание ЗЛД)
Приложение № 1 /образец/


ДО
“СБР-Марикостиново” ЕООД 
Село  Марикостиново
[bookmark: bookmark49][bookmark: bookmark50][bookmark: bookmark51]ПРЕДСТАВЯНЕ НА УЧАСТНИК
в обществена поръчка на стойност по чл. 20, ал. 4, т. 3 от ЗОП с предмет: «Избор на регистриран одитор, който да извърши задължителна одиторска проверка и заверка на годишния финансов отчет на „Специализирана Болница за рехабилитация - Марикостиново” ЕООД с.Марикостиново за 2021 година, в съответствие със Закона за независимия финансов одит»

	Наименование на участника:
	

	ЕГН:
Единен идентификационен код:
Идентификационен номер по ДДС, ако е приложимо:
	

	Постоянен адрес:
Адрес на управление:
	

	Лице или лица за контакт:
	

	Телефон:
	

	Адрес за кореспонденция: (ако е различен от адреса на управление)
	

	E-mail адрес:
	

	Интернет адрес (уеб адрес) (ако е приложимо)
	

	Данни за банкова сметка:
Обслужваща банка:	
IBAN	
BIC	
Титуляр на сметката: 	
	



УВАЖАЕМА Г-ЖО УПРАВИТЕЛ,
1. [bookmark: bookmark52]На основание Ваша обява, заявявам че желая да участваме в обществена поръчка с предмет: «Избор на регистриран одитор, който да извърши задължителна одиторска проверка и заверка на годишния финансов отчет на “СБР-Марикостиново” ЕООД с. Марикостиново за 2021 година в съответствие със Закона за независимия финансов одит», като подаваме оферта при условията, обявени в ПОКАНАТА и приети от нас.
2. [bookmark: bookmark53]Задължавам се да спазвам всички условия на възложителя, посочени в поканата, които се отнасят до изпълнението на поръчката, в случай че същата ми бъде възложена.
3. Декларирам, че аз или представлявания от мен участник лично или като част от екипа на одиторско дружество,  не сме извършвали задължителен финансов одит на финансов отчет на Възложителя в продължение на повече от три поредни години, предхождащи годината на възлагането на поръчката, за което с подписване на настоящето заявявам, че нося наказателна отговорност по чл.313 от НК.
4. Приемам срокът на валидността на нашата оферта да бъде до 30 (тридесет) календарни дни считано от крайния срок за подаване на оферти.
	Дата
		/	/	

	Име и фамилия
		

	Подпис на лицето (и печат)
		




Приложение № 2 /образец/


ДЕКЛАРАЦИЯ
за обстоятелствата по чл. 54, ал. 1, т. 3-6 ЗОП
Долуподписаният/ата 	, с ЕГН
	,	в качеството ми на	 (посочва се
длъжността и качеството, в което лицето има право да представлява и управлява - напр. изпълнителен директор, управител или др.)
на	,
(посочва се наименованието на участника)
с ЕИК 	, със седалище и адрес на управление:
в процедура за възлагане на обществена поръчка чрез директно възлагане с предмет::
«Избор на регистриран одитор, който да извърши задължителна одиторска проверка и заверка на годишния финансов отчет на „Специализирана Болница за рехабилитация - Марикостиново” ЕООД с.Марикостиново за 2021 година, в съответствие със Закона за независимия финансов одит»
ДЕКЛАРИРАМ, че:
1. [bookmark: bookmark54]Представляваният от мен участник:
1.1. Няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на представлявания от мен участник или аналогични задължения, установени с акт на компетентен орган, съгласно законодателството на държавата, в която представлявания от мен участник е установен.
1.2. Има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на Възложителя и на представлявания от мен участник или аналогични задължения, установени с акт на компетентен орган, съгласно законодателството на държавата, в която представлявания от мен участник е установен.

……………………………………………………………………………………..
*(В случай, че лицето има задължения - попълва ИМА на празното място. *
В случай, че лицето няма задължения - попълва НЕ на празното място).
2. [bookmark: bookmark55][bookmark: bookmark56]За представлявания от мен участник не е установено с влязло в сила наказателно постановление, или съдебно решение, нарушение на чл. 61 ал. 1 чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен.
3. За представляваният от мен участник не е налице неравнопоставеност в случаите по чл. 44, ал. 5 ЗОП.
4. [bookmark: bookmark57]Представляваният от мен участник не е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор.
5. [bookmark: bookmark58]Участникът, който представлявам е предоставил изискващата се информация, свързана с удостоверяване основанията, на които следва да отговарят участниците, (включително изискванията за финансови и икономически условия, технически способности и квалификация, когато е приложимо), за да не бъдат отстранени.
Задължавам се да уведомя Възложителя за всички настъпили промени в декларираните по-горе обстоятелства в 7-дневен срок от настъпването им.
Известно ми е, че при деклариране на неверни данни нося наказателна отговорност по чл. 313 от НК.
Дата,	г.	ДЕКЛАРАТОР: 	
(подпис)
Забележка:
· [bookmark: bookmark59]Когато участникът се представлява от повече от едно лице, декларацията за обстоятелствата по чл. 54, ал. 1, т. 3 - 5 ЗОП се подписва от лицето, което може самостоятелно да го представлява.
· [bookmark: bookmark60]Участник, за когото са налице основания по чл. 54, ал. 1, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:
1. [bookmark: bookmark61]е погасил задълженията си по чл. 54, ал. 1, т. 3 ЗОП, включително начислените лихви и/или глоби или че те са разсрочени, отсрочени или обезпечени или са по акт, който не е влязъл в сила.
2. [bookmark: bookmark62]е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
3. [bookmark: bookmark63]е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения. *

Община по седалището на възложителя е община Петрич.
Приложение № 3 /образец/


ДЕКЛАРАЦИЯ
за обстоятелствата по чл. 54, ал. 1, т. 1, 2 и 7 ЗОП
Долуподписаният/ата 	,	с ЕГН
	,	в качеството ми на	 (посочва се
длъжността и качеството, в което лицето има право да представлява и управлява - напр. изпълнителен директор, управител или др.)
на	,
(посочва се наименованието на участника)
с ЕИК 	, със седалище и адрес на управление:
в процедура за възлагане на обществена поръчка чрез директно възлагане с предмет «Избор на регистриран одитор, който да извърши задължителна одиторска проверка и заверка на годишния финансов отчет на „Специализирана Болница за рехабилитация - Марикостиново” ЕООД с.Марикостиново за 2021 година, в съответствие със Закона за независимия финансов одит»
Д Е К Л А Р И Р А М, ЧЕ:
1.1 Не съм осъден с влязла в сила присъда, за:
[bookmark: bookmark64]а)	тероризъм по чл. 108а от Наказателния кодекс;
[bookmark: bookmark65]б)	трафик на хора по чл. 159а - 159г от Наказателния кодекс;
[bookmark: bookmark66]в)	престъпление против трудовите права на гражданите по чл. 172 от Наказателния кодекс;
[bookmark: bookmark67]г)	престъпление против младежта по чл. 192а от Наказателния кодекс;
[bookmark: bookmark68]д)	престъпления против собствеността по чл. 194-217 от Наказателния кодекс;
[bookmark: bookmark69]е)	престъпление против стопанството по чл. 219 - 252 от Наказателния кодекс;
[bookmark: bookmark70]ж)	престъпление против финансовата, данъчната или осигурителната система по чл. 253 - 260 от Наказателния кодекс;
[bookmark: bookmark71]з)	подкуп по чл. 301 - 307 от Наказателния кодекс;
[bookmark: bookmark72]и)	участие в организирана престъпна група по чл. 321 и 321а от Наказателния кодекс;
й) престъпление против околната среда по чл. 352 - 353е от Наказателния кодекс.
1.2. [bookmark: bookmark73]Осъждан съм с влязла в сила присъда, но съм реабилитиран за следното престъпление, посочено в т. 1.1:	
(в случай, че лицето не е осъждано - попълва НЕ на празното място)
2.1. [bookmark: bookmark74]Не съм осъден с влязла в сила присъда, за престъпление, аналогично на тези по т.
1.1. [bookmark: bookmark75]в друга държава членка или трета страна;
2.2. [bookmark: bookmark76]Осъждан съм с влязла в сила присъда, за престъпление, аналогично на тези по т.
1.1, [bookmark: bookmark77]в друга държава членка или трета страна, но съм реабилитиран за следното престъпление, посочено в т. 1.1:	
(в случай, че лицето не е осъждано - попълва НЕ на празното място)
5. [bookmark: bookmark78]Не е налице конфликт на интереси, който не може да бъде отстранен.
Задължавам се да уведомя възложителя за всички настъпили промени в декларираните по-горе обстоятелства в 7-дневен срок от настъпването им.
Известно ми е, че при деклариране на неверни данни нося наказателна отговорност по чл. 313 от НК.


Дата,	г.	ДЕКЛАРАТОР:	
{подпис)
Забележка:
· [bookmark: bookmark79]Съгласно чл. 97, ал. 6 ППЗОП, декларацията за липсата на обстоятелствата по чл. 54, ал. 1, т. 1, 2 и 7 ЗОП се подписва от лицата, които представляват участника.

· [bookmark: bookmark80]Съгласно §2, т. 21 от Допълнителните разпоредби на Закона за обществените поръчки, „Конфликт на интереси" е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси и за който би могло да се приеме, че влияе на тяхната безпристрастност и независимост във връзка с възлагането на обществената поръчка.
Приложение № 4 /образец/


ДЕКЛАРАЦИЯ
[bookmark: bookmark81][bookmark: bookmark82][bookmark: bookmark83]по чл.59, ал.1, т.З от ЗМИИ
Долуподписаният/ата 	, с ЕГН
	,	в качеството ми на	 (посочва се
длъжността и качеството, в което лицето има право да представлява и управлява - напр. изпълнителен директор, управител или др.)
на	,
(посочва се наименованието на участника)
с ЕИК 	, със седалище и адрес на управление:
[bookmark: bookmark84][bookmark: bookmark85][bookmark: bookmark86]в процедура за възлагане на обществена поръчка чрез директно възлагане с предмет «Избор на регистриран одитор, който да извърши задължителна одиторска проверка и заверка на годишния финансов отчет на „Специализирана Болница за рехабилитация - Марикостиново” ЕООД с.Марикостиново за 2021 година, в съответствие със Закона за независимия финансов одит»
ДЕКЛАРИРАМ,
Действителен собственик по смисъла на §2, ал.1 от ДР на ЗМИП на представляваното от мен дружество е /са/ следното/ите физическо/и лице/следните физически лица/:
1	
(име, презиме, фамилия)
ЕГН :	
Постоянен адрес :	
Гражданство :	
Документ за самоличност :	
2	
(име, презиме, фамилия)
ЕГН : 	
Постоянен адрес :	
Гражданство : 	
Документ за самоличност :	
NB! Попълва се съобразно броя на лицата
Задължавам се, при промяна на декларираните обстоятелства, да уведомя Възложителя в 3-дневен срок от настъпването на промяната.
Известно ми е, че при деклариране на неверни данни нося наказателна отговорност по чл. 313 от НК.
Дата,	г.	ДЕКЛАРАТОР: 	
                                                                                                                                    (подпис)


Приложение № 5 
ДОГОВОР
за извършване на независим финансов одит
сключен по реда на чл. 20, ал. 4, т. 3 от Закона за обществени поръчки
Днес, ……………….. г./две хиляди и двадесета година/ в с. Марикостиново,
област Благоевград, на основание чл. 20, ал. 4, т. 3 от Закона за обществени поръчки, се сключи настоящият договор , между:
1. „Специализирана Болница за рехабилитация - Марикостиново” ЕООД, с. Марикостиново п.к. 2870, Област Благоевград, община Петрич, тел. 07426- 2334, , е- mail:sbrmarikostinovo@abv.bg, интернет-страница: www.sbr-marikostinovo.com, ЕИК 101510103, представлявана от Анна Благоева Смилянова - Управител, и Димитър Георгиев Герчев – Главен счетоводител, наричана за краткост ВЪЗЛОЖИТЕЛ , от една страна
и
1. ………………………………., ЕИК - ………………,  със седалище и адрес на управление: ……………………, представляван от: ……………………….., наричано по-долу за краткост „ИЗПЪЛНИТЕЛ", от друга страна
след проведена процедура за събиране на оферти под стойностния праг на чл. 20, ал. 4 от ЗОП, в съответствие с Правилата за избор на регистриран одитор за заверка на ГФО на публичното предприятие „СБР Марикостиново” ЕООД, приети с Протокол № РД16-252 от 21.10.2020 г. на Министъра на здравеопазването, в качеството му на представляващ едноличния собственик на капитала на дружеството и  въз основа на негов Протокол №…… от …… г.  за назначаване на регистриран одитор за заверка на ГФО на публичното предприятие,  се сключи настоящия договор, с който страните се споразумяха за следното:
ПРЕДМЕТ НА ДОГОВОРА
Чл. /1/ Възложителят възлага, а Изпълнителят приема да извърши следните услуги:
а/ Извършване на задължителна  одиторска проверка и заверка на годишния финансов отчет на Възложителя за 2021г. в съответствие със Закона за независим финансов одит (ЗНФО).
Целта на одита е изразяване на независимо одиторско  мнение-относно достоверното представяне на всички съществени аспекти на финансовия отчет в съответствие с чл.5 т.1 от ЗНФО.
Независимият финансов одит включва необходими и взаимосвързани процедури, определени от Международните одиторски стандарти, въз основа на които се изразява независимо мнение относно достоверността и обективното представяне на всички съществени аспекти на финансовия отчет, изготвени в съответствие с българското счетоводно законодателство.
б/ Включване на резултатите, получени при провеждане на независима одиторска проверка в одиторски доклад. Одиторски доклад съдържа изразено мнение относно достоверността и обективността на представянето на всички съществени аспекти в годишния финансов отчет на Възложителя: имуществено и финансово състояние, резултати от текущата дейност, промяна в капиталовите потоци и собствения капитал на компанията.
Одиторският доклад се представя в 30 (Тридесет) календарни дни след предаването на Годишния финансов отчет за 2021 г. ведно с Доклад за дейността , надлежно подписан от Възложителя в съответствие с изискването на Глава 5 от Закона за счетоводството, но не по-късно от 30.04.2022г.
Всички неточности /грешки/ и несъответствия, констатирани от Изпълнителя, трябва да се отразят в одиторския доклад, освен случаите, когато финансовите отчети, по които се изразява одиторското мнение, вече са коригирани по съответен начин.
/2/ Регистрираният одитор, отговорен за независимия одит по настоящия Договор е лицето ……………………, вписан в регистъра на регистрираните одитори по чл.20 от ЗНФО.
/3/ Възложителят може да възлага на Изпълнителя извършването на други услуги извън изброените в т. 1 от Договора, но включени в предмета му на дейност. Този род услуги се възлагат и се извършват в рамките на отделен Договор .
/4/ Обхватът на одита, обемът на работата и работните часове се определят в работна програма.
1. ПРАВА И ЗАДЪЛЖЕНИЯ НА СТРАНИТЕ
Чл.2. Възложителят има право:
· да изисква от Изпълнителя или от неговите сътрудници да извършват добросъвестно и професионално възложената услуга, съобразно предмета на настоящия Договор.
· при констатирани съществени пропуски във финансовия отчет на Възложителя за 2021г. да получи информация от Изпълнителя за основните констатации, заключения и препоръки.
· да публикува одиторския доклад по реда и начина предвидени в действащото законодателство. В случай че Възложителят има намерение да публикува или възпроизведе по какъвто и да било друг начин, включително възпроизвеждане заедно с други документи, на одиторския доклад и/ или да използва името на Изпълнителя в документ, съдържащ друга информация, като допълнение към одитирания финансов отчет, Възложителя е длъжен да поиска писмено съгласието на Изпълнителя за подобни действия.
Чл. 3 Възложителят е длъжен:
· да осигури достъп на Изпълнителя до всички първични счетоводни документи на предприятието, както и да обезпечи с необходимото съдействие на упълномощените експерти на фирмата, изпълнението на настоящия Договор;
· да предостави в срок на Изпълнителя отчети, информация и копия на необходимата документация за извършване на одита, във вид, формат, съдържание и срокове определени от Изпълнителя;
да осигури нормални условия за работа на експертната група на Изпълнителя при посещенията на екипа;
Чл.4 Изпълнителят има право да извършва необходимите по негова преценка тестове и други проверки, удостоверяващи достоверността на информацията, да ползва всички данни и документи и да изисква изготвянето на допълнителни отчети, декларации и други документи, необходими му за изпълнение на ангажимента за одит.
Чл.5. Изпълнителят е длъжен:
· да извърши възложената от настоящия Договор услуга в съответствие с изискванията на действащото законодателство, регламентиращо независимия одит на годишния финансов отчет.
· да уведомява своевременно Възложителя, когато предоставената му информация е неверна или непълна, съответните документи не са съобразени с изискванията на действащото законодателство или са съставени с отклонение от тях, или са неподходящи за правилното изпълнение на работата. При констатиране на неточности, отклонения и несъответствия, Изпълнителят може да предложи на Възложителя необходими и ефективни промени;
· извършва одит, съгласно Закона за независимия финансов одит, подзаконовите нормативни актове, Международните одиторски стандарти. Резултатът от одита се удостоверява с одиторски доклад, в който регистрираният одитор изразява мнение относно вярното и честно представяне на финансовото състояние, резултатите от текущата дейност и паричните потоци в годишния финансов отчет в съответствие с националното счетоводно законодателство;
· спазва принципа на независимост при изпълнение на ангажимента си по този Договор и при нарушение на този принцип е длъжен незабавно да уведоми Възложителя. Взаимоотношенията между Изпълнителя и Възложителя при установяване на нарушение на принципа на независимост се уреждат съгласно изискванията на професионално етичните норми и законодателство, регламентиращи независимия финансов одит.
1. ЦЕНИ И НАЧИН НА ПЛАЩАНЕ
Чл.6. Възнаграждението по Договора е …………. лв. (…………….) лева без ДДС или ……………. лв. (……………..) лева с включен ДДС.
Чл. 7. Разплащанията по настоящия Договор се извършват чрез банков превод, по сметките на Страните, посочени в реквизитите, с платежно нареждане в рамките на 5 работни дни след като „СБР - Марикостиново" ЕООД е получил оригинална фактура, както следва:
- авансова плащане 50 % от сумата по чл.6 при подписване на настоящият договор
-окончателно плащане при приключване на независимият финансов одит и
подписан от двете страни Приемо-предавателен протокол и издаден одиторски доклад ,
Чл. 8. Валутата на цената на настоящия Договор е определена от Страните и се изчислява в Български лева (BGN), като заплащането на услугите по настоящия Договор може да се извършва както в ЕВРО (EUR), така и в Български лева (BGN) по фиксиран курс EUR/BGN, установен от Българска Народна Банка в деня на плащането.
Чл.9. Плащането по Договора е задължително, независимо от становището на финансовите отчети, изразено в одиторския доклад.
Чл.10. Изпълнителя има право на възнаграждение, съобразно положения труд, въз основа на потвърден и съгласуван с Възложителя разчет, ако изпълнението на услугата стане невъзможно изцяло или частично, в следствие на негодността на предоставената му от Възложителя информация от документи, съставени в отклонение на действащите нормативни актове или при поставени ограничения от страна на Възложителя, касаещи исканата информация, както и при отказ от предоставяне на информация.
1. СРОК ЗА ИЗПЪЛНЕНИЕ И ПРИЕМАНЕ НА РАБОТА
Чл. 11. Общата продължителност на работа (услуги) по настоящия Договор е 30 (тридесет) календарни дни от датата на предоставяне на Пълен комплект Годишен финансов отчет , съгласно Закона за счетоводството, но не по -късно от 30.04.2022г.
Чл. 12. За окончателното приемане на работа (услуги) се приема предаването на Възложителя от Изпълнителя одиторски доклад в 2 екземпляра на български език на хартиен носител, както и наличен Приемо-предавателен протокол, подписан от двете страни по настоящия Договор .
1. ОТГОВОРНОСТ
чл.13. Възложителят носи отговорност:
/1/ за изготвянето и верността на годишния финансов отчет и съответствието му със счетоводното законодателство. Възложителят носи отговорност за достоверността на доклада за всички сделки и събития и за тяхното отражение във финансовия отчет. Възложителят подписва писмо-потвърждение в уверение на това;
/2/ за достоверността и законосъобразността на документацията и информацията предоставени на Изпълнителя за извършване на поетия от него ангажимент по чл. 1;
/3/ за съответствието на финансовата информация в годишния доклад за дейността с информацията в годишния финансов отчет;
/4/ за системата на вътрешен финансов контрол в предприятието, чието предназначение е да предотвратява и разкрива случаи на злоупотреби, измами и грешки, за оценка и наблюдение на рисковете, извършването на подбор и приложение на подходящи счетоводни политики в съответствие с приложимата рамка за отчитане, както и изготвянето на счетоводни оценки, които да са разумни при конкретните обстоятелства и адекватни на състоянието, дейността и плановете на предприятието.
Чл. 14. Изпълнителят носи отговорност:
/1/ за действията си, включително за действията на определените от него персонал и специалисти, съгласно действащото законодателство, регламентиращо независимия финансов одит;
/2/ за спазване на сроковете и качеството на изпълнената работа (услуги) в съответствие с условията на настоящия Договор.
Чл.15. Поради вътрешно присъщите ограничения на одита Изпълнителят не трябва да носи отговорност за неразкриването на неточности, отклонения и несъответствия в резултат на подправена финансова отчетност и незаконно присвояване на активи.
Чл.16. В случай на забава от страна на Възложителя при изпълнение на задължението му за заплащане на извършената работа, Изпълнителят има право да претендира за обезщетение - неустойка в размер на 0,1% от просроченото плащане за всеки просрочен ден до момента на осъществяване на плащането, но не повече от 10 % (десет процента) от сумата на просроченото плащане за целия период на забавяне.
Чл. 17. Заплащането на глобите по санкциите не освобождава Страните от изпълнението на техните задължения по настоящия Договор.
1. НЕПРЕОДОЛИМА СИЛА
Чл. 18. В случай на възникване на обстоятелства на непреодолима сила, които могат да попречат на пълното или частично изпълнение на задълженията на страните на съответните задължения по този Договор, а именно: пожар или подобни стихийни бедствия, война, военни действия от всякакъв характер, блокада, срокът за изпълнение на задълженията се удължава съразмерно с времето, през което действат такива обстоятелства и техни последствия.
Чл. 19. Страните са длъжни незабавно (не по- късно от 3 дни) в писмена форма съответната
Страна да уведоми другата за настъпилите форсмажорни обстоятелства и предполагаемия срок на тяхното действие и прекратяване, а също така да уведоми за прекратяването на тези обстоятелства.
Чл. 20. Ако горе - описаните обстоятелства продължават повече от 3 (три) месеца, всяка от Страните е в правото си да разтрогне този Договор и да не компенсира щетите.
Чл. 21. Обстоятелствата, освобождаващи Страните от отговорност за пълното или частично неизпълнение на този Договор, трябва да бъдат удостоверени от Търговската промишлена палата на съответната страна.
1. СРОК НА ДЕЙСТВИЕ И УСЛОВИЯ ЗА ПРЕКРАТЯВАНЕ НА ДОГОВОРА
Чл. 22. Настоящият Договор влиза в сила след подписването му от Страните. Датата на влизане в сила, е датата, посочена в горния десен ъгъл на първа страница на този Договор.
Чл. 23. Предсрочното прекратяване на този Договор може да стане със съгласието на Страните, издадено в писмена форма и подписано от упълномощени представители на двете Страни.
Чл. 24. Всяка от Страните има право да откаже изпълнението на този Договор, като уведоми другата Страна не по-късно от 20 работни дни преди предполагаемата дата на прекратяването на Договора, и след възстановяването на други загуби, причинени от прекратяването на този Договор.
Чл. 25. Прекратяването на Договора не освобождава Страните от отговорността за неговото нарушаване, което е имало място по време на действието му.
VII. ДРУГИ УСЛОВИЯ
Чл. 26. Този Договор отразява пълното разбиране на Страните и отменя всички предишни споразумения, писмени или устни, отнасящи се до предмета на този Договор.
Чл. 27. Приложенията и Допълненията към настоящия Договор са негова неразделна част.
Чл. 28. Страните са длъжни взаимно и добросъвестно да охраняват интересите си и да не разпространяват сведения, станали им известни във връзка с взаимоотношенията им по настоящия Договор, спазвайки принципа на конфиденциалност, освен следните случаите:
а/ с изричното писмено съгласие на някоя от Страните;
б/ когато това се изисква по силата на нормативен акт и непредоставянето на съответната информация представлява закононарушение;
в/ когато според закона в доклада си одиторът трябва да посочи причините за отказ от изразяване на мнение или квалифицирано мнение .
Чл. 29. Всички изменения и Допълнения към настоящия Договор са действителни само в случаи, ако те са подготвени в писмена форма и подписани от упълномощени представители на Страните.
Чл. 30. Възникналите спорове по изпълнението на Договора ще се решават по споразумение между Страните, а когато това е невъзможно, по съдебен ред, съгласно действащото законодателство на Република България. Възникналите в процеса на изпълнението на този Договор съдебни спорове се отнасят за решаване от компетентния съд по седалището на Изпълнителя.
Чл.31. За неуредените с Договора въпроси се прилагат разпоредбите на действащото законодателство и професионалната практика на регистрираните одитори.
Чл. 32. Настоящия Договор е подписан в 2 (два) екземпляра на български език, с еднаква юридическа сила, по един екземпляр за Изпълнителят и Възложителят.
Възложител:
„Специализирана Болница за рехабилитация - Марикостиново” ЕООД, 
с. Марикостиново п.к. 2870, Област Благоевград, община Петрич ЕИК 101510103
Тел. 07426-2334
E-mail: sbrmarikostinovo@abv.bg

Изпълнител: ……………………………….ЕИК - …………
Адрес……………………………………..,.
Телефони, ел.поща:……………….;

За  ВЪЗЛОЖИТЕЛЯ „СБР Марикостиново”
Управител – Анна Благоева Смилянова ………………………
Гл.Счетоводител – Димитър Георгиев Герчев ………………

За ИЗПЪЛНИТЕЛЯ:
Длъжност – трите имена ………………………

